**Ministru kabineta rīkojuma projekta „Par finanšu līdzekļu**

**piešķiršanu no valsts budžeta programmas „Līdzekļi neparedzētiem**

**gadījumiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) sagatavots, pamatojoties uz:* Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu;
* Ministru kabineta 2014.gada 7.janvāra sēdē doto uzdevumu (prot. Nr.1, 39.§ 2.punkts).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar 2013.gada 21.novembrī Saeimā pieņemtajiem grozījumiem Ceļu satiksmes likumā, kas stājās spēkā 2013.gada 26.decembrī un Ministru kabineta 2014.gada 7.janvāra sēdē (prot. Nr.1, 39.§) pieņemtajiem noteikumiem „Pārrobežu informācijas apmaiņas kārtība par ceļu satiksmes noteikumu pārkāpumiem” (turpmāk – noteikumi) tiks ieviesta Eiropas Parlamenta un Padomes 2011.gada 25.oktobra direktīva 2011/82/ES, ar ko veicina pārrobežu informācijas apmaiņu par ceļu satiksmes drošības noteikumu pārkāpumiem (turpmāk – Direktīva 2011/82/ES).Līdz Direktīvas 2011/82/ES pieņemšanas brīdim nepastāvēja regulējums, ar ko veicinātu pārrobežu informācijas apmaiņu par ceļu satiksmes drošības noteikumu pārkāpumiem. Ceļu satiksmes likums nosaka pamatprincipus informācijas apmaiņai un likums pilnvaro Ministru kabinetu noteikt precīzu informācijas apmaiņas kārtību.Noteikumi, pamatojoties uz Direktīvā 2011/82/ES un Ceļu satiksmes likumā noteikto, paredz to, ka informācijas apmaiņa starp transportlīdzekļu reģistriem notiks tiešsaistes datu pārraides režīmā. Noteikumi paredz arī precīzu informācijas pieprasījuma un atbildes uz pieprasījumu saturu.Ministru kabineta 2014.gada 7.janvāra sēdē dotais uzdevums (prot. Nr.1, 39.§ 2.punkts) paredz Iekšlietu ministrijai sagatavot un iesniegt izskatīšanai Ministru kabinetā jautājumu par papildu valsts budžeta līdzekļu piešķiršanu 2014.gadā no valsts budžeta programmas „Līdzekļi neparedzētiem gadījumiem” noteikumu īstenošanai.Pamatojoties uz Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu - līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, citiem neparedzētiem gadījumiem un valstiski īpaši nozīmīgiem pasākumiem.  Rīkojuma projekts paredz piešķirt finanšu līdzekļus no valsts budžeta programmas 02.00.00 „Līdzekļi neparedzētiem gadījumiem” Iekšlietu ministrijai (Iekšlietu ministrijas Informācijas centram un Valsts policijai), lai segtu izdevumus, kas saistīti ar pārrobežu informācijas apmaiņu par ceļu satiksmes noteikumu pārkāpumiem, 200 171 *euro* apmērā, tai skaitā:1) Iekšlietu ministrijas Informācijas centram – 157 171 *euro*;2) Valsts policijai – 43 000 *euro*. |
| 3. | Projekta izstrādē iesaistītās institūcijas | Iekšlietu ministrija, Iekšlietu ministrijas Informācijas centrs, Valsts policija. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | + 200 171 | 0 | 0 | 0 |
| 2.1. valsts pamatbudžets | 0 | + 200 171 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | - 200 171 | 0 | 0 | 0 |
| 3.1. valsts pamatbudžets | 0 | - 200 171 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | + 200 171 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Rīkojuma projekts paredz piešķirt finansējumu Iekšlietu ministrijai (Iekšlietu ministrijas Informācijas centram un Valsts policijai), lai segtu izdevumus, kas saistīti ar pārrobežu informācijas apmaiņu par ceļu satiksmes noteikumu pārkāpumiem, 200 171 *euro* apmērā, tai skaitā:1) Iekšlietu ministrijas Informācijas centram – 157 171 *euro*;2) Valsts policijai – 43 000 *euro*.**I. Iekšlietu ministrijas Informācijas centrs**, budžeta apakšprogramma 02.03.00 „Vienotās sakaru un informācijas sistēmas uzturēšana un vadība”2014.gadā izdevumi kopā 157 171 *euro* (t. sk. Kapitālie izdevumi 157 171 *euro* (IKK 5000 „ Pamatkapitāla veidošana”))Izmaiņas Integrētās iekšlietu informācijas sistēmas apakšsistēmās „Ceļu policijas reģistrs”, „Administratīvus pārkāpumus izdarījušās personas”, „Vienotais notikumu žurnāls” un Mobilajā aplikācijā par kopējo summu 157 171 *euro* (293 cilvēkdienas x 536,42 *euro*)*,* kuras būs nepieciešamas kapitalizēt, jo tās paredz sekojošu darbu veikšanu:1. Valsts policijas struktūrvienību, kas atbild par ceļu satiksmes noteikumu uzraudzību, esošās Mobilās aplikācijas (MobApp) meklēšanas un ievades kompleksa izmaiņas.
2. Integrētās iekšlietu informācijas sistēmas apakšsistēmu „Ceļu policijas reģistrs”, „Vienotais notikumu žurnāls” un „Administratīvus pārkāpumus izdarījušās personas” informācijas meklēšanas formu un ievades formu pilnveidošana.

Finansējuma aprēķins balstīts uz veikto analīzi par izmaiņu apjomu informācijas sistēmās un vidējo cenu  šādu darbu veikšanai, ņemot par pamatu līdzīgus realizētos projektus. **II. Valsts policija**, budžeta apakšprogramma 06.01.00 „Valsts policija”2014.gadā izdevumi kopā 43 000 *euro* (t.sk. Uzturēšanas izdevumi 43 000 *euro* (IKK 2259 „Pārējie informācijas tehnoloģiju pakalpojumi”)) Lai nodrošinātu pārrobežu informācijas apmaiņu par ceļu satiksmes noteikumu pārkāpumiem ar citām Eiropas Savienības dalībvalstīm atbilstoši Ministru kabineta noteikumu prasībām, kā arī veiktu administratīvo pārkāpumu lietvedību atbilstoši grozījumiem Ceļu satiksmes likumā, kas paredz iespēju transportlīdzekļa īpašniekam norādīt personu, kas vadījusi transportlīdzekli ar tam sekojošu soda piemērošanu vadītājam, Valsts policijai nepieciešams veikt tās īpašumā esošo tehnisko līdzekļu programmatūras pielāgošanu jaunajām prasībām (informācijas sagatavošana un nosūtīšana visas ES dalībvalstu oficiālajās valodās; datu saņemšana un apstrāde no dalībvalstīm; apstrādāto datu savietošana ar CSDD Transportlīdzekļu un to vadītāju reģistru pārkāpumu uzskaites punktu reģistrēšanai; vairāku protokolu-lēmumu ģenerēšana par vienu notikumu u.c.). Lai veiktu esošo tehnisko līdzekļu programmatūras pielāgošanu, nepieciešami papildu finanšu līdzekļi. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministru kabineta 2014.gada 7.janvāra sēdē dotais uzdevums (prot. Nr.1, 39.§ 2.punkts) paredz Iekšlietu ministrijai sagatavot un iesniegt izskatīšanai Ministru kabinetā jautājumu par papildu valsts budžeta līdzekļu piešķiršanu 2014.gadā no valsts budžeta programmas „Līdzekļi neparedzētiem gadījumiem” noteikumu īstenošanai. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrijas Informācijas centrs, Valsts policija. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Anotācijas II, IV, V, VI sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre \_\_\_\_\_\_\_­\_\_\_\_\_\_\_\_\_\_\_\_\_ I.Pētersone–Godmane

17.01.2014 13:29

1079

S.Frolova, 67219607,

santa.frolova@iem.gov.lv